cyanic-selkie/wikianc huggingface dataset:
144 v. Chr.
Dës Säit befaasst sech mam Joer 144 v. Chr.
Organization of the Petroleum Exporting Countries
D'OPEC, Organization of the Petroleum Exporting Countries - Organisatioun vun de Länner déi Pëtrol exportéieren, gouf op enger Konferenz am September 1960 zu Bagdad gegrënnt. D'Grënnungslänner waren den Irak, Iran, Kuwait, Saudiarabien a Venezuela.
Claude Piéplu
De Claude Piéplu, gebuer als Claude Léon Auguste Piéplu den 9. Mee 1923 zu Paräis an och do gestuerwen de 24. Mee 2006, war e franséische Schauspiller, deen a ronn 40 Filmer matgespillt huet an an enger 175 Rollen op der Theaterbün stoung.
Organization of the Petroleum Exporting Countries
Spéider hu sech sechs weider Staaten ugeschloss: Katar (1961), Indonesien (1962), Libyen (1962), d'Vereenegt Arabesch Emirater (1967), Algerien (1969) an Nigeria (1971). Ecuador war vun 1973 bis 1992 Member an de Gabun vun 1975 bis 1994.
Claude Piéplu
No enger Rëtsch vun Theaterrollen huet dem Piéplu seng Filmcarrière 1956 mam Maurice Cloche senger Comédie "Adorables démons" ugefaangen, e Genre, deem en an deene meschte Rollen trei bliwwen ass. Hien ass och bekannt wéinst senger markanter Stëmm, am meeschte wuel als Erzieler vun der Zeechentrickfilm-Serie Les Shadocks.
Organization of the Petroleum Exporting Countries
Zanter 1965 huet de Kartell säi Sëtz zu Wien.
Claude Piéplu
Politesch huet de Piéplu bis zuleschtt fir d'Ofrëschten engagéiert.
Organization of the Petroleum Exporting Countries
D'OPEC-Memberstaate fërderen zirka 40 % vun der weltwäiter Pëtrolsproduktioun a verfügen iwwer dräi Véirel vun de weltwäite Pëtrolsreserven. Allerdéngs vermudde verschidden Experten, ë. a. de Matthew Simmons), datt d'Donnéeen iwwer d'Reserven zum Beispill vu Saudiarabien net zoutreffen. Nodeem all Net-OPEC-Staaten hire Fërdermaximum "Peak-Oil" iwwerschratt hunn, ass z'erwaarden datt den Afloss vun der OPEC steige wäert. Ënner den 10 gréisste Pëtrolsfërderer weltwäit sinn nëmme Saudiarabien, Iran, Venezuela an d'VAE Member an der OPEC.
143 v. Chr.
3. Joerhonnert v. Chr. | 2. Joerhonnert v. Chr. | 1. Joerhonnert v. Chr. 145 v. Chr. | 144 v. Chr. | 143 v. Chr. | 142 v. Chr. | 141 v. Chr.
Dës Säit befaasst sech mam Joer 143 v. Chr.
Organization of the Petroleum Exporting Countries
Organer an Aflossberäich
Beim Iwwerschreide vu festgeluechte Quote kann d'OPEC Sanktiounen aleeden. D'Organisatioun funktionéiert follgendermoossen:
Zweemol am Joer treffe sech d'Ministere vun der OPEC déi fir Energie a Pëtrol zoustänneg sinn, fir de Stand vum Pëtrolsmaart ze beuerteelen a Moossnamen anzeleeden, fir d'Offer vum Pëtrol ze sécheren. D'Konferenz mécht dann déi nei Richtlinne publik.
Departementer vum Sekretariat sinn: Fuerschung, Energiestudien, Wirtschaft a Finanzen, Dateservice, Personal a Verwaltung, OPECNA (OPEC-News Agency), Büro vum Generalsekretär an Droit.
Objektiver
Den Objektiv vun der OPEC ass eng gemeinsam Uelegpolitik, fir sech ënner anerem géint e Präisverfall ofzesécheren. Duerch d'Festleeë vun de Fërderquote fir déi eenzel OPEC-Membere soll d'Pëtrolsproduktioun gereegelt ginn an doduerch, mat Hëllef vun enger Drosselung oder Steigerung vun der Pëtrolsfërderung, de Präis fir de Pëtrol gedréckt, stabiliséiert oder ugehuewe ginn. Allerdéngs kënnt et och fir, datt sech eenzel Memberen net un déi festgesate Fërderquoten halen an hir eege wirtschaftlech a politesch Ziler verfollegen.
Geschicht
Wärend den 1950er Joren ass de Pëtrolspräis erofgaangen, well ëmmer nei Quellen erschloss goufen, an d'Offer um Weltmaart gewuess ass. Dëst huet zu schwéiere Verloschter an de Staatskeese vun de Pëtrolslänner gefouert. Ëm 1960 hate vill vun dëse Staaten eescht Haushaltskrisen. An dëser Situatioun huet Saudiarabien de Virschlag gemaach, e Fërderkartell ze grënnen. Et sollt net nëmmen de Montant vum Pëtrol kontrolléieren, dee gefërdert gëtt, mä och e Géigegewiicht zu de grousse Pëtrolskonzerner bilden, déi op der Basis vun Traitéen aus der Kolonialzäit hir Gewënner ouni Bedeelegung vun de Staaten erwirtschaft hunn, op deenen d'Pëtrolsquelle louchen.
De 14. September 1960 gouf d'OPEC zu Bagdad gegrënnt. Hir éischt Membere waren Irak, Iran, Kuwait, Saudiarabien a Venezuela. Als éischt Moossname goufen eng Verstaatlechung vun de Pëtrolsquellen, d'Ofschwätze vum Fërdermontant an eng méi héich Besteierung vun de Pëtrolsfirme beschloss. D'Steiere sollten eng Geldquell opmaachen, déi onofhängeg vum Fërdermontant ass. Am Ufank gouf d'OPEC weltwäit net wierklech wichteg ageschat, zemools well se nëmmen e klengen Deel vun de Fërderlänner ëmfaasst huet.
1965 gouf Wien zum Sëtz vun der OPEC. D'Länner hu sech op eng gemeinsam Fërderpolitik gëeenegt, fir d'Präisser ze stäipen.
1971 goufen no Verhandlunge mat anere Pëtrolskonzerner d'Präisser fir réie Pëtrol an d'Luucht gehuewen. Weiderhin huet d'OPEC e Staatsundeel vun iwwer 50 % ugestrieft.
1973 ass de Pëtrolspräis vun 1972, 2.89 US-$ pro Barrel, op 11.65 Dollar an d'Luucht gaangen, nodeem d'OPEC als Reaktioun op de Jom-Kippur-Krich e Pëtrolsboykott géint d'westlech Staaten ausgeruff hat. Zu dëser Zäit hunn d'OPEC-Staate 55 % vum Weltbedarf u Pëtrol gefërdert. Dësen Zäitraum gëtt als Éischt Pëtrolskris bezeechent.
Vun 1974 bis 1978 goufen d'Pëtrolspräisser meeschtens all halleft Joer ëm 5 bis 10 % erhéicht, fir d'Inflatioun vum US-Dollar ze kompenséieren.
1975 Geiselnam am Wiener OPEC-Haaptgebai duerch Terroristen ënner dem Carlos
1979 koum déi 2. Pëtrolskris. No der islamescher Revolutioun gouf de Pëtrolspräis vu 15,5 op 24 US-Dollar pro Barrel ugehuewen, Libyen, Algerien an den Irak hu souguer 30 US-Dollar fir hire Pëtrol verlaangt.
1980 war den Héichpunkt vun der Héichpräispolitik vun der OPEC, Libyen huet 41 US-Dollar verlaangt, Arabien 32 an déi aner OPEC-Staate 36 US-Dollar pro Barrel.
1981 ass de Pëtrolofsaz zeréckgaangen. D'Industriestaate waren a Rezessioun an opgrond vun den héije Pëtrolspräisser an der éischter Pëtrolskris hu vill Länner an alternativ Energiequellen investéiert, wat an de Jore 1979 bis 1983 de weltwäite Pëtrolverbrauch ëm 11 % an de Weltmaartundeel vun der OPEC ëm 40 % zeréckgoe gelooss huet.
1982 gouf eng Produktiounsdrosselung beschloss, déi awer net agehale gouf. Den OPEC-Undeel um Weltmaart ass op 33 % erofgaangen an 1985 op 30 %, d'Fërderung hat hiren Déifstwäert mat 17,34 Mio. Barrel pro Dag erreecht.
Flagstaff
Flagstaff ass eng Stad am Coconino County am US-Bundesstaat Arizona an hat am Joer 2006 58.213 Awunner. Si ass Sëtz vun der Verwaltung vum County an eng beléift Wantersportplaz. Dacks gëtt si och als Portal zum Grand Canyon bezeechent. D'Stadgebitt huet eng Gréisst vu 164,8 km². Flagstaff läit op enger Héicht vun zirka 2.100 m.
Organization of the Petroleum Exporting Countries
Geschicht
1983 goufen d'Präisser vu 34 op 29 US-Dollar pro Barrel erofgesat, d'Fërderquot vun 18,5 op 16 Mio. Barrel pro Dag. D'Kartell vun der OPEC huet d'Muecht verluer.
1986 ass de Präis op manner wéi 10 US-Dollar pro Barrel gefall. Dëst koum duerch eng Iwwerproduktioun vu Pëtrol an dem Versuch vu vereenzelten OPEC-Staaten, hir Plaz um Weltmaart ze verbesseren, andeems si d'Präisser erofsetzen. Duerch dëse staarke Präisverfall war d'OPEC an enger Kris, wat d'Ministeren dozou bruecht huet, 1988 Diskussioune mat de Staate vun der IPEC, den "Independent Petroleum Exporting Countries", ze féieren. Déi haten awer kee groussen Effet.
1990 gouf de Riichtpräis vun 18 op 21 Dollar pro Barrel erhéicht. D'Präiszil gouf nëmmen opgrond vum Zweete Golfkrich an der Invasioun vum Kuwait erreecht.
An de Joren 1990 bis 1994 gouf de Fërdermontant ëm 8,5 Prozent erhéicht, trotzdeem sinn d'Recetten duerch de Pëtrolsexport vun 143 Milliarden an der Moyenne op 126 Milliarden Dollar pro Joer erofgaangen.
De Pëtrolspräis louch am Abrëll 2005 bei ronn 55 Dollar pro Barrel. D'US-Pëtrolspräisser hunn den 11. August 2005 mat 66 Dollar eng Rekordhéicht erreecht. De Grond läit haaptsächlech am chineesesche Wirtschaftsboom. 1990 huet China fënnefmol méi Pëtrol exportéiert wéi importéiert. Zanter 1993 huet China méi Pëtrol importéiert wéi exportéiert. Zanter 2003 importéiert et méi Pëtrol wéi Japan. 2004 huet d'Räich vun der Mëtt 120 Milliounen Tonne Pëtrol a Pëtrolsproduiten importéiert. D'OPEC schätzt, datt an den nächsten 30 Joer ronn 23 % vun der Nofro vu China ausgoe wäert.
Südkorea huet virgeschloe fir en Zesummeschloss vun de Länner déi Pëtrol importéieren ze grënnen, als Géigegewiicht zu der OPEC.
Johannes Rau
Drëtt vu fënnef Kanner, ass de Johannes Rau als Kand streng protestantesch erzu ginn. No der Schoul, 1949, huet hien ugefaangen, als Journalist ze schaffen. Hie gouf Member un der GVP, déi de Gustav Heinemann gegrënnt hat.
1958 ass e, wéi den Heinemann, der SPD bäigetrueden, op där hirer Lëscht en 1964 an de Wuppertaler Gemengerot gewielt gouf.Vun 1969 bis 1970 war e Buergermeeschter.
1958 gouf de Rau fir d'éischt an de Landtag vun Nordrhein-Westfalen (NRW) gewielt. 1970 gouf e Minister fir Wëssenschaft an Erzéiung. 1977 gouf e President vun der SPD an NRW an 1978 Ministerpresident vun do. Hie blouf dat bis 1998.
1987 war e Kandidat vu senger Partei fir Bundeskanzler ze ginn. 1998 gouf e President vun Däitschland.
Säi Motto war: "Rekonziliéieren, net splécken". Hie war mat der Christina Delius, engem Kandskand vum Gustav Heinemann bestuet a si haten 3 Kanner.
Buerfelt
Geschicht
Den Numm "Buergfrid" gouf eng éischt Kéier 1252 ernimmt. Den Numm soll entweeder schonn op d'Mëttelalter zeréckgoen, wou d'Meeschtere vun Esch-Sauer hire "Buergfridden" reegelméisseg erneiert hunn, oder op d'Joer 1695, wou d'Schlass- a Buerghären aus der Ëmgéigend e Verdeedegungs- an Hëllefsbond géint friem Truppen, déi doruechter marodéiert hunn, ofgeschloss sollen hunn.
Den Haff ass aus dem 18. Joerhonnert. Wéi de Stauséi gebaut gouf, huet de Bauerebetrib opgehalen, well e groussen Deel vun de Lännereien iwwerschwemmt gouf. 1974 huet de Lëtzebuerger Staat den Haff opkaaft an doran e Verwaltungszentrum vun der Administration des eaux et forêts installéiert. 1978 koum eng 6 ha grouss Bamschoul bäi, an 1993 gouf e Bëschentdeckungszentrum ageriicht.
John Flamsteed
De John Flamsteed, gebuer den 19. August 1646 zu Denby/Derbyshire a gestuerwen den 31. Dezember 1719 zu Greenwich, war en engleschen Astronom.
Liewen
De Flamsteed war Diakon an huet am Derbyshire gelieft bis hien op London beruff gouf. De 4. Mäerz 1675 gouf hien duerch e kinneklechen Dekret zum The King's Astronomical Observator, »Astronomeschen Observateur vum Kinnek« ernannt. Hie war den éischten Astronomer Royal (»Kinneklechen Astronom«) a krut eng Rent vun 100 Pond am Joer.
Op säi Virschlag gouf 1675 e weidere kinneklechen Dekret ugeholl: d'Grënnung vum Royal Greenwich Observatory, wou de Flamsteed am August de Grondstee geluecht huet. Am Februar 1676 gouf hie Member vun der Royal Society an am Juli ass hien an den Observatoire geplënnert, wou hie gelieft huet bis hien 1684 zum Paschtouer vun de Pare Burstow an Surrey beruff gouf. Dëse Beruff, an deen als Astronomer Royal, huet hie bis zu sengem Doud ausgeféiert. Am Joer 1720 gouf hien zu Burstow begruewen.
De Flamsteed ass och fir säi Sträit mam Isaac Newton bekannt, deen deemools President vun der Royal Society war. De Newton huet versicht, e puer Observatioune vum Flamsteed ze klauen an als seng eegen auszeginn, wat him mat Hëllef vun engem kinneklechen Edikt och gelongen ass. De Newton huet d'Observatioune vum Flamsteed publizéiert ouni de Flamsteed als Entdecker ze nennen. Joren duerno huet de Flamsteed déi meescht Kopië vun de Bicher zeréckkaaft an ëffentlech virum Royal Observatory verbrannt.
Zu Éiere vum Flamsteed gouf spéider e Krater um Mound no him genannt.
Wëssenschaftlech Aarbecht
De Flamsteed huet d'Date vu ronn 2.800 Stären, déi iwwer England ze gesi sinn, gesammelt. Hien hat se zum gréisstem Deel mat Instrumenter observéiert, déi hie selwer gebaut hat. Hien hat e System entwéckelt fir eng systematesch Benennung mat de sougenannte Flamsteed-Nummeren, deen och haut nach gebraucht gëtt.
An de Joren 1666 an 1668 berechent de Flamsteed d'Sonnendäischterten prezis viraus. Hie mécht och déi éischt Observatioun vum Planéit Uranus, deen hien allerdéngs fir e Stär gehalen huet an als 34 Tauri a säi Stärekatalog opgeholl huet.
Canton de Xertigny
De Canton de Xertigny ass eng fréier franséisch administrativ Andeelung am Arrondissement Épinal, an de Vogesen an der Regioun Grand Est.
Den Haaptuert war Xertigny.
142 v. Chr.
3. Joerhonnert v. Chr. | 2. Joerhonnert v. Chr. | 1. Joerhonnert v. Chr. 144 v. Chr. | 143 v. Chr. | 142 v. Chr. | 141 v. Chr. | 140 v. Chr.
Dës Säit befaasst sech mam Joer 142 v. Chr.
Trofeo Calvia
Den Trofeo Calvia ass eng Vëloscourse déi op der Baleareninsel Mallorca gefuer gëtt.
Zanter 2005 gehéiert dës Course zum UCI Europe Tour an ass zanterhier an der Klass 1.1 agestuuft.
Déi lescht Editioun vun der Trofeo Calvia gouf 2012 gefuer
Lëlz
Lëlz ass eng Uertschaft an der Gemeng Esch-Sauer (bis Enn 2011: fréier Gemeng Néngsen).
Geographie
Lëlz läit un der N27 um Stauséi vun der Sauer.
Beruffschamber
Zu Lëtzebuerg sinn d'Beruffschamberen (och: Beruffskummeren) offiziell, gesetzlech Organer, deenen hir Haaptaufgab dodra besteet, d'Interessie vun de jeeweilege Beruffsgruppen z'erhalen an ze verdeedegen, andeems se dem Staat hir Usiichten ënnerbreeden.
Jiddereen deen zu Lëtzebuerg schafft oder pensionéiert ass an deen an d'Zoustännegkeet vun enger vun de Beruffschambere fält, ass zwangsleefeg Member vun dëser Chamber. D'Zesummesetzung vun de Beruffschambere gëtt duerch Wale bannent all de Beruffsgruppe bestëmmt, fir déi déi eenzel Kummeren zoustänneg sinn. All Member, ob Lëtzebuerger oder Auslänner, kann en aktiivt a passiivt Walrecht ausüben. D'Fonctionnement vun enger Beruffschamber entsprécht dem Prinzip vun der Selbstverwaltung.
Et gëtt fënnef Beruffschamberen zu Lëtzebuerg:
Geschicht
Den 10. Juli 1920 gouf d'Gesetz vum 28. Juni 1920 iwwer d'Grënnung vun enger Chambre de travail op Wielerbasis am Mémorial publizéiert. Dat Gesetz gouf awer net an där Form ëmgesat an et gouf 1924 duerch dat neit Gesetz iwwer d'Beruffschamberen ofgeschaaft an ersat.
1924 gouf et, op Basis vum Gesetz vum 4. Abrëll 1924 iwwer d'Grënnung vu gewielte Beruffschamberen, fënnef Beruffschamberen. Et waren dat:
Duerch d'Gesetz vum 12. Februar 1964 gouf d'Chambre des fonctionnaires et employés publics als sechst Beruffschamber gegrënnt.
Den 1. Januar 2009 gouf op Basis vum Gesetz vum 13. Mee 2008 iwwer d'Aféiere vum Eenheetsstatut fir Salariéen am Privatsecteur d'Chambre des salariés gegrënnt. Si ass aus der Fusioun vun der Chambre des employés privés mat der Chambre de travail ervirgaangen.
Um Spaweck
D'Beruffschamberen op der Websäit vun der Lëtzebuerger Regierung
Choreographie
Choreographie bezeechent am wäitste Sënn d'Erfannen an d'Astudéiere vu Beweegungsofleef an am Speziellen d'Konscht en Danz ze kreéieren, haaptsächlech fir d'Bün. De Begrëff kënnt vum algriichesche χορός chorós „Tanz“ a γράφειν gráphein „schreiwen“.
Henri Losch
Hien ass zu Useldeng opgewuess an no der Primärschoul huet hie fir Schoulmeeschter geléiert. Seng éischt Plaz als Schoulmeeschter war zu Grooljen ier hien op Uewerpallen koum, wou hien 1956 dem Schoulmeeschter René Goebel seng Plaz iwwerholl huet a wou hie sech direkt als Theaterspiller wärend den dräi Joer, wéi hien do war, bemierkbar gemaach huet, ier hien 1958 an d'Stad an de Centre de logopédie gewiesselt huet. Als pensionéierte Schoulmeeschter vun der Stad Lëtzebuerg a Chargé-de-cours fir Dictioun am Escher Conservatoire, Theater a Filmacteur, Member vum Lëtzebuerger Theater 1962-1973, wou hie sech als Schüler vum Eugène Heinen am Theaterspill perfektionéiert huet, Grënnungsmember vum TOL, Dréibuchauteur vun zwou grousse Filmproduktiounen, Déi zwéi vum Bierg an De falschen Hond , realiséiert vum Hei Elei, fräie Mataarbechter bei RTL, Conferencier a Presentateur vu Concerten , Éieremember vum Comité Alstad, huet hie sech zanter 1990 besonnesch mat der Lëtzebuerger Sprooch beschäftegt an huet och Lëtzebuergesch-Course ginn.
Hie war den Neveu vum Martin Losch, dem Grënner vum Garage Losch. Hie war de Papp vum Patrick Losch, dem President vun der Stëftung Hëllef fir d'Natur vun natur&ëmwelt.
Gordon Brown
Den James Gordon Brown, gebuer den 20. Februar 1951 zu Glasgow, ass e brittesche Politiker hie war vum 27. Juni 2007 bis de 14. Mee 2010 Premierminister vum Vereenegte Kinnekräich. No der Walnéierlag géint den David Cameron ass hien och als President vun der Labour Partei zeréckgetrueden.
Zanter 1983 war hie Member vum House of Commons, als Deputéierte vum Walbezierk Dunfermline East, an zanter der Reorganisatioun vun de schottesche Walbezierker Deputéierte vum Walbezierk Kirkcaldy and Cowdenbeath an der Grofschaft Fife.
Hie war vum Mee 1997 bis de Juni 2007 Finanzminister an der Regierung Tony Blair, an domat zanter dem Nicholas Vansittart dee Mann deen am zweetlängsten an där Funktioun war. Doriwwer eraus war de Brown Éischte Lord vun der Tresorerie a Member vum Privy Council.
Canton de Saint-Just-en-Chaussée
De Canton de Saint-Just-en-Chaussée ass eng franséisch administrativ Andeelung am Arrondissement Clermont, am Departement Oise an der Regioun Hauts-de-France.
141 v. Chr.
3. Joerhonnert v. Chr. | 2. Joerhonnert v. Chr. | 1. Joerhonnert v. Chr. 143 v. Chr. | 142 v. Chr. | 141 v. Chr. | 140 v. Chr. | 139 v. Chr.
Dës Säit befaasst sech mam Joer 141 v. Chr.
Uelzecht (Homonymie)
Uelzecht ass den Numm vun engem Lëtzebuerger Floss: Uelzecht.
Charles Joseph Collart
Charles Joseph Collart ass den Numm vu gläich 3 Membere vun der Famill Collart:
Sprangspannen
D'Sprangspannen (Salticidae) sinn eng Famill aus der Uerdnung vun de Wiefspannen (Araneae). Zu hinne gehéiere 5.026 Aarten a 520 Gattungen.
Auszeechnungen
D'Sprangspann (Salticus scenicus) gouf vun der (AraGes) zur Spann vum Joer 2005 gewielt.
Optioun
Optioun kënnt vum laténgeschen  optio (d'Recht ze wënschen).
Am Finanzsecteur ass eng Optioun e Recht dat op enger Bourse gehandelt gëtt. De Präis, deen de Keefer fir eng Optioun bezilt, gëtt Prime genannt. Duerch déi Prime kritt de Besëtzer d'Recht vum Verkeefer, an engem festgeluechten Zäitraum, eng bestëmmt Zuel vun Aktien oder vun enger anerer Wuer, zu engem fixéierte Basispräis ofzekafen oder ze verkafen. De Verkeefer huet d'Flicht dat Recht z'erfëllen. D'Optioune ginn op spezialiséierten Optiouns- an Termäinboursë kotéiert. Déi bekanntst an Amerika ass d'CBOE (Chicago Board Options Exchange), an Europa ass et d'Eurex. Wann d'Recht nom Verfallsdatum net ausgeübt ginn, huet d'Optioun kee Wäert méi.
Déi verschidden Zorten
Eng Kafsoptioun gëtt “Call” genannt. (to call = ofruffen)
Eng Verkafsoptioun heescht “Put”. (to put away = ofginn)
Amerikanesch an europäesch Optiounen ënnerscheede sech duerch den Zäitpunkt, wärend deem de Besëtzer säi Recht kann ausüben. Bei der amerikanescher ass dat wärend der ganzer Period, bei der europäescher nëmmen um Verfallsdatum.
Vierendeelbréck
Eng Vierendeelbréck ass eng Bréck, déi mat Vierendeelträger gebaut ass. Et ass eng speziell Form vun Dunnebréck.
Optioun
Déi verschidden Zorten
Optioune lafen iwwer Wuere wéi Aktien, Obligatiounen, Wäertpabeierkierf (baskets), Wärungen, Aktien- a Réistoffindexen, Edelmetaller, Réistoffer….
Vierendeelbréck
E Vierendeel-Träger ass en Träger aus véiereckege Rummen ouni Diagonalverstriewungen.
Vlissingen
Vlissingen ass eng Gemeng a Stad am Südweste vun Holland, op der fréierer Insel Walcheren. D'Gemeng hat den 1. Januar 2007 45.015 Awunner. Aner Uertschafte sinn Oost-Souburg (10.500 Awunner), West-Souburg (2.400) a Ritthem (618).
Vierendeelbréck
E kann am arméiertem Bëtong sou wéi d'Soyer-Bréck zu Tournai (mam Bou ënner der Fuerbunn) oder, wéi déi meescht, aus Stol (mam Bou iwwer der Fuerbunn) sinn.
E gouf nom belschen Ingenieur Arthur Vierendeel (1852-1940) genannt.
Déi éischt Vierendeelstroossebréck war aus Stol, an ass iwwer d'Schelde tëscht Avelgem a Ruien am Joer 1904 gebaut ginn.
Vlissingen
Geschicht
Déi strateegesch wichteg Lag huet mat sech bruecht, dat et ëmmer nees emkämft a belagert gouf. Fir d'lescht am Zweete Weltkrich, wéi déi Alliéiert am September 1944 déi däitsch Truppen duerch Flächebombardementer vun der Scheldemëndung verdriwwen haten, war vu Vlissingen net méi vill stoe bliwwen.
Vierendeelbréck
Déi Brécke sinn an der Belsch haaptsächlech als Eisebunnsbrécke gebraucht ginn. Vun 1939 un huet ee se bal iwwerall iwwer den Albertkanal gesinn.
Vlissingen
Geschicht
Vlissingen ass haut haaptsächlech dofir bekannt, datt do déi meescht Schëffer vun der Kinneklecher Marinn (Koninklijke Marine) gebaut ginn. Et ass deen drëttgréissten Hafe vun Holland a gläichzäiteg eng beléift Touistendestinatioun.
Den Numm vun der Stad
D'Etymologie vu Vlissingen ass net geséchert; am plausibelsten ass, datt et eppes mat Fläschen (vlessen) ze dinn hätt. Dozou gëtt et e puer Legenden. Eng dovun erzielt, datt den Hellege Willibrord do gelant wier. Hien hätt eng Fläsch matgehat, där hiren Inhalt e mat Heescheleit gedeelt hätt, iwwerdeems e probéiert hätt, se zum Glawen ze konvertéieren. Säi Geschwätz hätt net vill Androck gemaach, wouropshin hien hinnen d'Fläsch gi gehat hätt: Dës wier, duerch e Wonner, nach ëmmer voll gewiescht, obwuel s'all draus gedronk haten. Doropshi wier d'Uertschaft Flessinge genannt ginn.
Vierendeelbréck
Duerch d'Vergréisserung vum Kanal sinn der vill verschwonnen.
Optioun
Handelstrategien
D'Optioune ginn vun Investisseuren aus verschiddene Grënn gehandelt. Fir verschiddener ass et eng Méiglechkeet ze spekuléieren a fir anerer, fir hire Portefeuille ofzesécheren.
Vierendeelbréck
Dacks erkennt ee se net direkt erëm, well der vill ofgeronnte Strukturen hunn an dofir gär mat Boubrécke verwiesselt ginn.
Optioun
Bei enger Kafoptioun
am Fall vum Keefer Long Call  an am Fall vum Verkeefer Short Call genannt.
De Verkeefer setzt drop datt de Präis vun der Wuer stagnéiert oder fält. Hien hofft domat seng Wuer ze behalen a gläichzäiteg säi Wäertpabeierdepot duerch d'akasséiere vun der Prime ze rentabiliséieren. Wann de de Präis awer klëmmt, dann ass hie verflicht d'Wuer zum ofgemaachten niddrege Präis ze liwweren. Säi Verloscht ass d'Differenz zum méi héije Präis vun der Bourse plus d'Käschten. Säi Verloschtrisiko ass domat onbegrenzt. Fir engem ze grousse Verloscht z'entgoen, kann hie sengersäits eng Kafoptioun mat de selwechte Charakteristike kafen.
Wiefspannen
D'Wiefspannen (Araneae) sinn eng Uerdnung aus der Klass vun de Spannendéieren am Stamm vun de Arthropoden.
Canton de Saint-Palais
De Canton de Saint-Palais ass eng fréier franséisch administrativ Andeelung am Arrondissement Bayonne, am Departement Pyrénées-Atlantiques an der Regioun Nei-Aquitaine.
Uran
Uran (Symbol U) ass e cheemescht Element mat der Uerdnungszuel 92 am Periodesystem vun den Elementer. Déi relativ Atommass vu sengem stabilsten Isotop ass 238.
Optioun
Bei enger Verkafsoptioun
am Fall vum Keefer Long Put, an am Fall vum Verkeefer Short Put genannt.
Canton de Saint-Palais
De Kanton huet bis 2015 existéiert.
Optioun
Bei enger Verkafsoptioun
De Keefer spekuléiert wett, datt d'Wuer déi der Optioun ënnerläit an Zukunft u Wäert verléiert. Hien huet dann d'Recht vum Verkeefer ze verlaangen, datt hien him d'Wuer zum ofgemaachte méi héije Präis ofkeeft. Fir säi Gewënn ze kasséiere geet hien d'Wuer zum niddereche Präis akafen an de Boni ass d'Differenz oder méi einfach hie verkeeft seng Optioun déi am Wäert zougeholl huet op der Bourse.
De Verkeefer ass der Meenung, datt de Präis vun der Wuer klëmmt. Hien huet d'Flicht op Demande hi vum Keefer, d'Wuer, zum an der Optioun fixéierte Präis, ofzekafen. Bei méi nidderegem Boursepräis vun der Wuer ass säi Verloscht bal onbegrenzt. Fir säi Verloscht ze begrenzen huet hien d'Méiglechkeet eng änlech Verkafsoptioun op d'Bourse kafen ze goen.
Wiefspannen
Dacks gi se och einfach just als Spanne bezeechent, well et déi bekanntst Uerdnung vun de Spannendéieren ass a mat 40.000 Aarten och déi zweetgréisst, no de Milben.
Centre pénitentiaire de Givenich
De Centre pénitentiaire de Givenich ass en hallef-oppene Prisong. E läit zu Giwenech an der Gemeng Rouspert-Mompech.
D'Kapazitéit läit bei 99 Eenzelzëmmeren.
Binz
Binz ass eng däitsch Firma, déi ganz normal Autoen zu Arméisautoen, Doudeween, Stretch-Limousinnen, Policeautoen an Ambulanzen ëmbaut.
Bahrain
D'Kinnekräich Bahrain ( al-Bahrayn) ass en Inselstaat, deen an enger Bucht vum Persesche Golf läit an aus 33 Insele besteet.
Bahrain läit ëstlech vu Saudiarabien a westlech vu Katar. Den Numm "Bahrain" bedeit am Arabeschen "zwee Mierer". Domat sinn d'Mier ëm d'Insel an d'Grondwaassermier vun der Insel gemengt. D'Grondwaasser ass vun eminenter Wichtegkeet am Bahrain, well et déi eenzeg Waasserquell am Land ass. Et gëtt am ganze Bahrain keen eenzege Floss, iwwer 90 % vum Land si Wüst.
De Wüstestaat ass mam Export vu Pëtrol räich ginn, ass domat ekonomesch awer och ferm ofhängeg vun dëser eenzeger natierlecher Ressource.
Canton de Saint-Pierre-d'Irube
De Canton de Saint-Pierre-d'Irube ass eng fréier franséisch administrativ Andeelung am Arrondissement Bayonne, am Departement Pyrénées-Atlantiques an der Regioun Nei-Aquitaine.
Canton du Thillot
De Canton du Thillot ass eng franséisch administrativ Andeelung am Arrondissement Épinal, an de Vogesen an der Regioun Grand Est.
Den Haaptuert ass Le Thillot.
140 v. Chr.
3. Joerhonnert v. Chr. | 2. Joerhonnert v. Chr. | 1. Joerhonnert v. Chr. 142 v. Chr. | 141 v. Chr. | 140 v. Chr. | 139 v. Chr. | 138 v. Chr.
Illange
Illange, ass eng franséisch Uertschaft a Gemeng am Departement Moselle an der Regioun Grand Est.
Illange läit um rietsen Uwänner vun der Musel an um Territoire vun der Gemeng läit eng Festungsanlag vun der Maginotlinn, de Fort d'Illange.
Gustav Niessl von Mayendorff
De Gustav Niessl von Mayendorff, dacks zitéiert als G. von Niessl, gebuer de 26. Abrëll 1839 zu Verona, a gestuerwen den 1. September 1919 zu Hütteldorf bei Wien, war en éisträicheschen Astronom a Mykolog. Säin Autorenkürzel vun de Botaniker a Mykologen ass.
De Niessl huet am Polytechnikum zu Wien studéiert a gouf do 1857 Assistent fir praktesch Geometrie. 1860 gouf hien do Professer fir praktesch Geometrie, Astronomie an héijer Geodesie. Am Joer 1883 gouf hie Regierungsrot an 1902 k.k. Haffrot.
MAC
Mac steet fir:
MAC ass eng Ofkierzung fir:
Canton d'Ustaritz
De Canton d'Ustaritz ass eng fréier franséisch administrativ Andeelung am Arrondissement Bayonne, am Departement Pyrénées-Atlantiques an der Regioun Nei-Aquitaine.
Fribourg
Fribourg ass:
Canton de Saulxures-sur-Moselotte
De Canton de Saulxures-sur-Moselotte ass eng fréier franséisch administrativ Andeelung am Arrondissement Épinal, an de Vogesen an der Regioun Grand Est.
Den Haaptuert war Saulxures-sur-Moselotte.
Wesselin Topalow
Seng aktuell Elo-Zuel läit bei 2786 (November 2010) a seng maximal erreechte bei 2813 ; domat ass hien dee stäerkste bulgaresche Schachspiller an ass op Plaz 5 vun der Weltranglëscht (November 2010).
Fan
E Fan [] (englesch fan [], vu fanatical = fanatesch) ass e begeeschterten Unhänger vun enger Persoun, enger Grupp vu Persounen oder enger Saach. D'Wuert "Fan" ass aus dem Engleschen a méi Sproochen iwwerdroe ginn. Organiséiert Fans fanne sech dacks a Fanclibb zesummen.
Ausprägungen
De Phenomeen "Fan" gëtt et besonnesch prononcéiert a follgende Beräicher:
Sport
Fans vun engem Sportler, engem Sportveräin oder enger Sportaart, wéi z. B. Foussballfans. Am Beräich Sport (besonnesch bei der Sportaart Foussball) ass de Begrëff zousätzlech ofzegrenze mat:
Musek
Besonnesch an der Popmusek: Fans vun enger Band, engem Sänger, Museker, DJ asw.
Service d'aide médicale urgente
De SAMU, Akronym fir Service d'aide médicale urgente, ass déi spezialiséiert medezinesch Versuergung vun engem oder méi Patienten, déi a liewensbedrolecher Noutsituatioun sinn oder deenen hiren Zoustand eng dréngend medezinesch Expertis verlaangt fir datt se eng Noutfallversuergung kréien oder reaniméiert ginn. D'organisatoresch Koordinatioun an d'Gestioun vum SAMU ënnersteet der Medezinescher a Gesondheetsdirektioun (Direction médicale et de la santé, DMS) vum CGDIS.
Fan
Theater, Film a Fernsee
Fans vum Theater an/oder dem Film allgemeng, respektiv vu bestëmmten Theateren, Filmer, Fernseeserien, Moderatoren, Regisseuren oder Schauspiller.
Konscht
Fans vun engem Kënschtler. Am Beräich Konscht geet amplaz vu Fan och dacks vun engem Amateur riets. Speziell Charakteristike sinn hei: All d'Fans vun engem kënschtleresche Wierk ginn als Fan-Gemeng oder Fandom bezeechent.
Konsum
Am Beräich Konsum gëtt et Fans vun engem Liewensstil, Fans vu Marken, Fans vu Produite mat "Kultstatus" etc.
Service d'aide médicale urgente
Organisatioun a Fonctionnement
Op Basis vun engem Froekatalog an der Ënnerstëtzung vun enger spezieller Software gëtt - wann néideg - d'SAMU-Gefier vum Operateur op der Noutruffzentral 112 (Central des secours d'urgence, CSU) alarméiert. D'Ekipp vum SAMU fiert da vun hirer Statioun aus fort. Parallel dozou fiert och eng Ambulanz op d'Plaz vum Noutfall.
De SAMU-Auto intervenéiert nëmmen an Zesummenaarbecht mat enger Ambulanz, well e keng Plaz huet fir Patienten ze transportéieren.
Geschicht
1983 sinn déi éischt Interventioune fir uerg medezinesch Noutfäll baussent de Spideeler vun Anästhesie-Reanimateuren an Zesummenaarbecht mat de Stater Beruffspompjeeën duerchgefouert ginn.
Mam Gesetz vum 27. Februar 1986 huet dunn am Juli 1989 den éischte mobille SAMU-Déngscht ugefaangen. Fir den Ambulanz-Service, deen deemools haaptsächlech op fräiwëlleger Basis organiséiert war, z'ënnerstëtzen an déi dréngend medezinesch Betreiung vun de Patienten ze verbesseren, gouf decidéiert e sougenannte „Rendez-vous“-System op d'Been ze stellen. Eng spezialiséiert Ekipp ass mat hirem Equipement vum Spidol dat Déngscht hat op d'Plaz vum Noutfall gefuer, wou se sech mat der Ambulanz e „Rendez-vous“ ginn huet. De Patient an d'medezinesch Ekipp si vun do aus mat der Ambulanz an d'Spidol gefuer.
Fir raisonnabel Interventiounszäiten ze garantéieren an eng national Ofdeckung vum SAMU ze garantéieren, gouf 1991 en Accord tëscht dem Inneministère an der Luxembourg Air Rescue (LAR) ënnerschriwwe mat deem et méiglech gouf, fir am Kader vum SAMU, op en Helikopter kënnen zeréckzegräifen. Den éischten Helikopter am Asaz war e BO-105, duerno en MD900 Explorer. 1996 koum nach en zweeten Helikopter am Norde vum Land derbäi, och en MD900 Explorer.
Nieft den dräi SAMU-Statiounen an der Stad, zu Esch-Uelzecht an zu Ettelbréck, gouf den 1. Juli 2019 eng véiert Statioun an de System opgeholl. De SAMU Lëtzebuerg 2 war uganks beim CIS Hesper stationéiert a steet zanter der Ouverture vum CNIS elo am Zenter zu Gaasperech.
Am Dezember 2019 gouf en Accord tëscht dem Staat, der LAR an dem CGDIS ënnerschriwwen, fir vum 1. Mee 2020 un eng 5. SAMU-Statioun op d'Been ze stellen. Wéinst der COVID-19 Pandemie ass déi Statioun scho méi fréi, den 1. Abrëll 2020 opgaangen. Et handelt sech heibäi ëm d'Statioun um Findel, wou den Helikopter steet, dee virdrun an der Stad beim jeeweilege Spidol stoung dat Déngscht hat (CHL oder CHK). Wann den Helikopter wéinst de Wiederkonditiounen net fléie kann, gëtt den Asaz mam Auto gefuer.
Astrophysik
D'Astrophysik beschäftegt sech mat de physikalesche Grondlage vun der Erfuerschung vun Himmelserscheinungen. D'Wëssensgebidder vun der Astrophysik an der Astronomie kann een net strikt vuneneen trennen, si betounen allerdéngs verschidden Aspekter: klassescherweis beschäftegt d'Astronomie sech mat der Observatioun, Miessung a Vermiessung vun Himmelsobjeten (Cluster, Quasaren, Galaxien, astronomesch Niwwelen, Neutronestären, Pulsaren, Stären, Planéiten, Mounden, Koméiten, asw.) a mat der Interpretatioun vun de Miessdaten, déi duerch Observatiounen erfaasst ginn, souwéi vun hirer Distanz, Positioun asw.. Deem géintiwwer beschäftegt sech d'Astrophysik mat de physikalesche Prozesser, déi déi spezifesch observéiert Himmelserscheinunge provozéieren.
Service d'aide médicale urgente
Crew
D'Ekipp vun all SAMU-Basis besteet aus engem Dokter an engem Infirmier, allebéid am Beräich vun der Anästhesie-Reanimatioun.
Astrophysik
Theoreetesch Astrophysik
D'theoreetesch Astrophysik versicht, mat Modeller, Himmelserscheinunge virauszesoen oder nozemaachen. Vill astrophysikalesch Prozesser loosse sech duerch partiell Differentialgläichunge beschreiwen, fir déi nëmmen a spezielle Situatiounen eng exakt analytesch Léisung fonnt ka ginn. Eng wäit verbreet Method an der Astrophysik sinn dofir numeresch Berechnungen (Numerik) a Simulatiounen, déi mat engem normale PC (2005) Deeg bis Wochen dauere géifen. An der Praxis gëtt dofir dacks op Supercomputer oder Cluster zeréckgegraff. Mat Observatioune gëtt versicht fir d'Resultater ze bestätegen.
Visuell Astrophysik
Déi wichtegst Method ass dobäi d'Spektralanalys vun der elektromagnetescher Stralung, woubäi sech den Observatiounsberäich vun de Radiowellen (Radioastronomie) bis zu héich energetesche Gammastralen iwwer ongeféier 17 Zéngterpotenze streckt. Vun der Äerd aus kënnen ausser siichtbarem Liicht d'Frequenzberäicher vu Radiowellen an e puer Deeler vum Infraroutberäich gekuckt ginn. De gréissten Deel vum infraroude Liicht, ultraviolettem Liicht, souwéi der Röntgenstralung a Gammastralung kënnen nëmme vu Satellitten aus observéiert ginn, well d'Atmosphär vun der Äerd als Filter wierkt.
Service d'aide médicale urgente
Ekipement
D'SAMU-Gefierer - am Fachjargon als NEF, Notarzteinsatzfahrzeug bekannt - déi bis de Juni 2015 ënnerwee waren, ware vum Typ BMW X5. Se goufen du mat Mercedes-Benz M 350 BlueTech ersat, déi all mat follgendem Material ekipéiert sinn :
Astrophysik
Visuell Astrophysik
Klassifizéiert een d'Stären no Spektralklassen a Liichtkraaftklassen, kënne si an een Hertzsprung-Russell-Diagramm (HRD) agedroe ginn. D'Positioun am HRD leet bal all physikalesch Eegenschafte vun de Stäre fest.
Fir d'Distanzbestëmmung kann een de Faarwen-Hellegkeets-Diagramm (FHD) benotzen.
Service d'aide médicale urgente
SAMU-Asätz pro Joer
An der Moyenne brauch de SAMU 12 Minutte bis op d'Plaz vum Asaz. Iwwer d'Joer 2021 gouf et fir de SAMU knapp 22 Asätz den Dag; an der Silvesternuecht 2022/23 eleng waren et der 99.
Astrophysik
Visuell Astrophysik
Nieft eenzele Stäre gi virun allem d'Galaxien an d'Galaxiëkéip observéiert. Heifir ginn äerdgebonnen Teleskopen - dacks och zu Clustern zesummegeschallt - a Weltraumteleskope wéi z. B. den Hubble benotzt. Dacks ginn och Satellitte mat Detekteren an Teleskopen, z. B. HEGRA, gestart. Donieft interesséiere sech d'Astrophysiker och fir de kosmesche Stralungshannergrond.
Service d'aide médicale urgente
SAMU-Asätz pro Joer
=== SAMU-Asätz no Statioun ===
Canton d'Attichy
De Canton d'Attichy ass eng fréier franséisch administrativ Andeelung am Arrondissement Compiègne, am Departement Oise an der Regioun Hauts-de-France.
Gare du Longdoz
D'Gare du Longdoz war eng Gare zu Léck déi 1851 gebaut gouf. Déi éischt Gare war aus Holz a gouf 1877 mat engeme stenge Gebai ersat.
Am Ufank hat dës Gare just en Uschloss mat der Gare Guillemins a mat der Streck fir op Namouer, fir d'Exploitatioun vun der Streck Léck-Namur. Et huet awer net laang gedauert du gouf d'Streck vu Longdoz aus bis op Maastricht via Visé ausgebaut. Well d'Gare eng Kappgare war huet och missen eng Dréischeif gebaut ginn fir d'Lokomotiven ze dréinen. Dobäi war et och nach eng Gare mat zwéin Niveauen am Gebai, well d'Gleiser ee Stack méi héich louche wéi d'Entrée fir d'Passagéier.
Vanadium
Vanadium (Symbol V) ass e cheemescht Element mat der Uerdnungszuel 23 am Periodesystem vun den Elementer. Seng relativ Atommass ass 50,9415.
Stärepopulatioun
An der Astronomie gëtt mat Populatioun respektiv Stärepopulatioun (engl. stellar population) eng Zort vu Stären an enger Galaxis bezeechent, fir déi d'raimlech Verdeelung, Beweegung, Alter an och cheemesch Zesummesetzung sech gläichen.
Gare du Longdoz
Wéi 1917 ënner der preisescher Besatzung den Tunnel vu Froidmont gebaut gouf, huet d'Gare u Wichtegkeet verluer, huet awer nach bis 1956 funktionéiert. An deem Joer gouf de Persouneverkéier agestallt, an et sinn nach just Marchandisenzich an d'Gare komm. 1975 war definitiv den Aus fir d'Gare, wéi de ganze Quartier ëmmodelléiert gouf, a si huet misse Plaz fir Geschäftshaiser a Verwaltungsgebaier maachen.
Spannendéieren
D'Spannendéieren (Arachnida) sinn eng Klass vun Déiere vum Stamm vun den Arthropoden.
Gare du Longdoz
Iwwerreschter sinn net méi vill ze gesinn, ausser engem Bréckekapp an der Rue de la Limite a Gleisreschter um fréieren Y fir an Direktioun Maastricht an der Rue Nathalis.
Stärepopulatioun
Éischt Klassifikatioun no Baade
D'Klassifikatioun geet op de Walter Baade (1944) zeréck. Si ass fir d'Beschreiwung vu Spiralgalaxië wéi d'Mëllechstrooss nëtzlech, och wann dat haitegt Bild vun deenen Objete méi komplex ass. Ufanks gouf tëscht zwou Haaptpopulatiounen ënnerscheet (Populatioun I an II), déi geleeëntlech nach duerch eng, hypothetesch, drëtt vergréissert gouf (Populatioun III). Mat der Zäit gouf eng méi detailléiert Andeelung gemaach.
Populatioun I
An der zentraler Scheif vun eiser Mëllechstrooss gehéieren déi meescht Stären (an och d'Sonn) zu der sougenannter Populatioun I. Dat si relativ jonk Stären déi ëmmer gläich staark liichten, a wéinst hirem Käropbau an hirer Stralung an engem Gläichgewiichtszoustand sinn, a sech op Kreesbunnen ëm de galakteschen Zentrum, meeschtens an de Spiraläerm, beweegen. Stäre vun der Populatioun I besti wéi d'Sonn aus relativ vill schwéieren Elementer, déi a fréiere Stäregeneratiounen entstane sinn.
Populatioun II
Déi eeler Stäre vum ausgebreete kugelfërmege galakteschen Halo, souwéi vum galakteschen Zentrum, gehéieren zu der Populatioun II. An anere Galaxië schwätzt ee wéinst Analogie zur Mëllechstrooss vu Scheiwen- an Halopopulatiounen.
Populatioun III
Déi alleréischt Generatioun vu Stären – déi no dem Urknall entstane sinn – gëtt Populatioun III genannt. Déi primordial Stäre goufen awer nëmmen aus theoreeteschen Iwwerleeungen erschloss an nach net fonnt, well méiglecherweis hate se ze vill Mass an hunn nëmme kuerz gelieft.
Ob et nach vereenzelter mat manner Mass gëtt, wäerten déi zukënfteg Groussteleskope weisen.
Nei Andeelungen
Et ënnerscheet en haut am Allgemenge fënnef Populatiounen, well et am Laf vun der Zäit ëmmer méi genee Miessresultater gouf an doduerch eng méi genee Andeelung méiglech gouf.
Intermediär (eeler) Populatioun I
Déi Populatioun stëmmt an de meeschte Punkte mat der extremer Populatioun I iwwereneen. Och eis Sonn a Stären déi der Sonn gläichen, gehéieren dozou. Als Eegenschaft hunn déi Stäre virun allem staark Metalllinnen am Spektrum.
Scheiwepopulatioun
Déi Stären hunn e mëttleren Alter a sou ass dat déi verbreetste Populatioun. Déi meescht Stären aus eiser Mëllechstrooss gehéieren dozou, well si stellen de Groussdeel vun der galaktescher Scheif an dem galakteschen Zentrum duer.
Intermediär (tëscht-) Populatioun II
Dat ass eng kleng Grupp déi virun allem am galakteschen Zentrum ze fannen ass. Zu där Grupp zielen déi sougenannt Schnellleefer, déi sech mat Vitesse vun iwwer 30 Kilometer pro Sekonn am Senkel zu der galaktescher Scheif beweegen.
Halopopulatioun (extrem Populatioun II)
Dat si Stäre mat engem Alter vun iwwer sechs Milliarde Joer. Si sinn am Halo vun enger Galaxis an doduerch meeschtens an de Kugelstärekéip an an den elliptesche Galaxien. Wichteg Membere sinn zum Beispill d'Ënnerzwergen an och RR Lyrae-Stären.
Aner Stäregruppen
An eiser Mëllechstrooss gëtt et eng irregulär (net physikalesch zesummenhängend) Grupp vu Stären, déi sech op groussen exzentresche Bunnen ëm de galakteschen Zentrum beweegen. Si si wärend de Joermilliounen, an deene si de sonnennoe Beräich duerchlafen, un hiren ongewéinlechen Eegebeweegungen z'erkennen.
E puer nach méi lokal Stäregruppe sinn déi sougenannt Stärenassociatiounen. Dat si labber Usammlunge vu Stäre mat zimmlech der selwechter Beweegungsrichtung. Zu sou enger Associatioun gehéieren ënner anerem 5 vun deene 7 hellste Stären am Stärebild Grousse Won. Sou labber Stäregruppen deiten op eng gläichzäiteg Stäregenesis hin.
Marie-Josée Frank
D'Marie-Josée Frank, gebuer den 12. Abrëll 1952 zu Iechternach, ass eng diploméiert Infirmière a Politikerin.
Si gouf 1999 op der Lëscht vun der CSV am Walbezierk Osten eng éischt Kéier als Deputéiert an d'Chamber gewielt a gouf 2004 an 2009 erëmgewielt. 2013 huet si net méi fir d'Chamberwale kandidéiert.
Vun 2000 bis 2011 war si Buergermeeschtesch vun der Gemeng Betzder.
Canton de Plombières-les-Bains
De Canton de Plombières-les-Bains ass eng fréier franséisch administrativ Andeelung am Arrondissement Épinal, an de Vogesen an der Regioun Grand Est.
Den Haaptuert war Plombières-les-Bains.
Arthur Vierendeel
Den Arthur Vierendeel, gebuer den 10. Abrëll 1852 zu Léiwen am flämesche Brabant, an de belsche Flandern, a gestuerwen den 8. November 1940 zu Uccle an der Regioun Bréissel war e belsche Bauingenieur.
De Vierendeel ass den Erfinder vum Vierendeelträger, dem Träger ouni Diagonalstriewen.
NGC 1332
Den NGC 1332 ass eng Galaxis am Stärebild Eridanus.
D'Galaxis gouf den 9. Dezember 1784 vum däitsch-britteschen Astronom Wilhelm Herschel entdeckt.
Mouvement luxembourgeois pour le planning familial et l'éducation sexuelle
1967 huet deen éischte Centre de Planning Familial, nom Virbild vun deem zu Bréissel, an der Stad seng Dieren opgemaach. Spéider koumen der zu Esch-Uelzecht an Ettelbréck no. Et gouf jorelaang Diskussiounen doriwwer, ob do och e Gynekolog kéint praktizéieren. Jorelaang huet de Planning sech och misse géint kierchlech Kreesser wieren, déi him virgeworf hunn, d'Famill ze zersetzen an d'Leit zur Débauche ze verféieren, dat alles, well seng laangjäreg Direktesch, d'Doktesch Marie-Paule Molitor-Peffer op RTL-Radio an direkter Sprooch Opklärungssendunge gemaach huet, a Fraen, och jonk Meedercher, beim Planning d'Pëll verschriwwe kruten.
Am éischte Joer hu genee 23 Leit (deemools wéi haut virun allem Fraen) de Planning besicht, 1970 waren et der schonn 2.000 an am Joer 2005 24.000.
Och a Frankräich, der Belsch an der Schwäiz gëtt et Associatioune mat engem Numm an enger Zilsetzung, déi bal d'selwecht sinn.
Vun 1999 bis 2015 war d'Danielle Igniti Presidentin vum Planning. Duerno, am Februar 2015, huet d'Ainhoa Achutegui déi Charge iwwerholl.
Plakeg oder Ugedoen
Plakeg oder Ugedoen war eng lëtzebuergesch Museksgrupp, déi lëtzebuergeschsproochegen Akustik-Comedy-Folk gemaach huet.
Geschicht
Plakeg oder Ugedoen hu schonn zu de Lycéeszäite vun hire Memberen ugefaangen, am Ufank nach ënner dem Numm Half a Pint. Wéi se sech dunn awer decidéiert haten, mat zwéin anere Kolleegen als klassesch Rock-Combo um Looking for the Best-Concours deelzehuelen, hu se sech a Plakeg oder Ugedoen ëmgedeeft. Déi zwéi Kolleegen hunn awer kuerz virum Concours d'Bengele bäi d'Tromm gehäit, a sou huet missen improviséiert ginn. Plakeg oder Ugedoen hu kabarettistesch Elementer an hiren Optrëtt mat agebaut a mat där Alternativmusek déi sechst Plaz um Concours gemaach.
No hirer Ufankszäit an den 1990er hate si eng Paus gemaach an nom Studium ëm 2005 dunn erëm weider gemaach. Dat Joer hu si den Album Abrëll's Dreck erausbruecht, dee mam Serge Tonnar opgeholl a vum Thierry Kinsch gemëscht gouf Als Gaaschtsänger trieden do den Thierry van Werveke um Titel Bongert an d'Claudine Muno um Titel Ëmmer erëm an trotzdeem op.
Ee Joer méi spéit koum d'EP La verità è da mangiare mat italieenesche Lidder eraus. Déi hu si ënnert dem Numm "Nudo o vestiti" opgeholl, der italieenescher Iwwersetzung vu "Plakeg oder Ugedoen".
Jean-Paul Schaaf
Hie war vun 2004 bis 2013 Deputéierten an der Chamber (CSV) fir de Bezierk Norden, an ass dat och nees zanter dem 13. Oktober 2020, wéi hie fir de Marco Schank nogeréckelt ass.
Hie war zanter 1994, am Ettelbrécker Gemengerot. Vum Mee 2003 bis de Juni 2023 war hie Buergermeeschter vun der Gemeng Ettelbréck. Zanterhier ass hien Eischte Schäffen.
Canton de Compiègne-Nord
De Canton de Compiègne-Nord ass eng fréier franséisch administrativ Andeelung am Arrondissement Compiègne, am Departement Oise an der Regioun Hauts-de-France.
Canton d'Accous
De Canton d'Accous ass eng fréier franséisch administrativ Andeelung am Arrondissement Oloron-Sainte-Marie, am Departement Pyrénées-Atlantiques an der Regioun Nei-Aquitaine.
Wladimir Kramnik
De Wladimir Borissowitsch Kramnik, op Russesch Владимир Борисович Крамник, wëss. Transliteratioun Vladimir Borisovič Kramnik, FIDE-Bezeechnung Vladimir Kramnik, gebuer de 25. Juni 1975 zu Tuapse um Schwaarze Mier a Russland, ass e russesche Groussmeeschter am Schach. Vun 2000 bis 2007 war hien de 14. Schachweltmeeschter.
Seng aktuell Elo-Zuel läit bei 2791 (November 2010) a seng maximal erreechte bei 2811 ; domat ass hien dee stäerkste russesche Schachspiller an ass op Plaz 4 vun der Weltranglëscht (November 2010).
Katar
Katar ( Qatar) ass e Staat am Persesche Golf. Et ass eng Hallefinsel a grenzt u Saudiarabien.
Lag a Gréisst
Katar läit am Nordoste vun der Arabescher Hallefinsel a seng Nopeschlänner si Bahrain, Saudiarabien an d'Vereenegt Arabesch Emirater.
D'Land huet eng Fläch vun 11.437 km². Vu Süden no Norde sinn et 180 km, a vu Westen no Osten 80 km.
Canton de Monthureux-sur-Saône
De Canton de Monthureux-sur-Saône ass eng fréier franséisch administrativ Andeelung am Arrondissement Neufchâteau, an de Vogesen an der Regioun Grand Est.
Den Haaptuert war Monthureux-sur-Saône.
Katar
Landschaft
Dat ganzt Land ass relativ flaach an eng grouss Parti ass Steewüst bal mat décke Waken, a bal mat Kisel.
Lowell-Observatoire
De Lowell Observatoire zu Flagstaff, Arizona, USA gouf vum Percival Lowell am Joer 1894 gegrënnt, fir de Planéit Mars an déi vum Giovanni Schiaparelli vun 1877 bis 1879 observéiert Marskanäl ("Canali") méi genee z'ënnersichen. Zanter 90 Joer gëtt et awer och fir aner astronomesch Fuerschunge gebraucht.
Katar
Landschaft
Am Südosten um Mier läit d'Lagun Khor Udaid, an am Süde gëtt et bis zu 40 m héich Sanddünen.